– Այս հարցի պատասխանը ստանալու համար հարկավոր է ծանոթանալ սլովակյան Dennik N հանդեսի հոդվածին, որը թարգմանաբար լայնորեն տարածվեց նաեւ հայկական մամուլում։ Ուղղակի կարդալ է պետք՝ ինչ հնարավոր էր հանրայնացնել, արել եմ դրանում պարունակվող հարցազրույցի միջոցով։ Գրիգորյանը պնդում է, թե ինքն է ահազանգել գործարքի մասին։ Ակնհայտ է, որ նա հենց չեխական, սլովակյան կամ, նույնիսկ, հայկական մամուլից է դրա մասին իմացել։ Դեսպանությունն իր գործողությունների համար հաշվետու է ՀՀ արտաքին գործերի նախարարությանը, ոչ՝ Գրիգորյանին։ Եվ եթե ինքը տեղյակ չի եղել մեր գործողություններից, չի նշանակում, որ դրանք չեն եղել։ Դրա մասին նշեց նաեւ ՀՀ ԱԳՆ մամուլի խոսնակ Տիգրան Բալայանը։